கேள்வி: சாகித் கபூர் - ஆரம்பகால வாழ்க்கையும் பின்னணியும் என்பது என்ன?
பதில்: சாகித் கபூர் பிப்ரவரி 25,1981 அன்று புதுதில்லியில் நடிகர் பங்கஜ் கபூர் மற்றும் நடிகையும்-நடனக் கலைஞருமான நீலிமா அசீம் ஆகியோருக்கு பிறந்தார். இவருக்கு மூன்று வயதாக இருந்தபோது இவரது பெற்றோர் விவாகரத்து செய்தனர். கபூர் தனது தாயார் மற்றும் தாய்வழி தாத்தா பாட்டிகளுடன் தில்லியில் தொடர்ந்து வசித்து வந்தார். கபூருக்கு 10 வயதாக இருந்தபோது, நடனக் கலைஞரான ஒரு நடிகையாக பணியாற்ற மும்பைக்கு குடிபெயர்ந்தார். கபூர் தில்லியில் உள்ள கியான் பாரதி பள்ளி, மும்பையில் உள்ள ராஜன்ஸ் வித்யாலயா ஆகியவற்றில் கல்வி பயின்றார். பின்னர் மும்பையின் மிதிபாய் கல்லூரியில் பட்டம் பெற்றார்.
கேள்வி: சாகித் கபூர் - திருமண வாழ்க்கை என்பது என்ன?
பதில்: 7 ஜூலை 2015 இல், கபூர் தன்னைவிட 13 வயது இளையவரான புதுடெல்லியைச் சேர்ந்த பல்கலைக்கழக மாணவியான மீரா ராஜ்புத் என்பவரை திருமணம் செய்து கொண்டார். இவர்களுக்கு ஆகஸ்ட் 2016 இல் மிஷா என்ற ஒரு மகளும், செப்டம்பர் 2018 இல் ஜெய்ன் என்ற ஒரு மகனும் பிறந்தனர்.
கேள்வி: சாகித் கபூர் - நடிப்பு வாழ்க்கை பற்றி விளக்கவும்.
பதில்: நடிகர்கள் பங்கஜ் கபூர் மற்றும் நீலிமா அசீம் ஆகியோரின் மகனான சாகித் கபூர், சியாமக் தாவரின் நடனப் பள்ளியில் நடனக் கலைஞராகப் பயிற்சி பெற்றார். 1990களில் ஒரு சில படங்களில் பின்னணி நடனக் கலைஞராக தோன்றினார். ஒருசில இசைக் காணொளிகள் மற்றும் தொலைக்காட்சி விளம்பரங்களில் தோன்றினார். 2003 ஆம் ஆண்டில் ''இஷ்க் விஷ்க்'' என்ற காதல் நகைச்சுவைத் திரைப்படத்தில் முன்னணி கதாபாத்திரத்தில் அறிமுகமானார். இதற்காக இவர் சிறந்த ஆண் அறிமுகத்திற்கான பிலிம்பேர் விருதை வென்றார். அதைத் தொடர்ந்து சூரஜ் பர்ஜாத்தியாவின் அதிக வசூல் செய்த விவாஹ் (2006) என்ற குடும்ப நாடகத் திரைப்படத்தில் நடித்தார். இது இவருடைய முதல் வணிக ரீதியிலான வெற்றிப் படமாகும். அதைத் தொடர்ந்து 2007 இல் ''ஜப் வி மெட்'' மற்றும் 2009 இல் வெளிவந்த ''காமினி'' ஆகியவை வணிக ரீதியிலான மிகப்பெரிய வெற்றி படங்களாகும் கபூர் சிறு வயதிலிருந்தே நடனத்தில் ஆர்வம் கொண்டிருந்தார். தனது 15 வயதில் சியாமக் தாவரின் நடன நிறுவனத்தில் சேர்ந்தார். அங்கு ஒரு மாணவராக இருந்தபோது, ''தில் தோ பாகல் ஹை'' (1997) மற்றும் தால் (1999) ஆகிய படங்களில் கபூர் பின்னணி நடனக் கலைஞராக தோன்றினார். இப்படங்களில் தாவர் நடன இயக்குநராகப் பணியாற்றினார். பின்னர் அதே நிறுவனத்தில் பயிற்றுவிப்பாளராக ஆனார். இந்த நேரத்தில், சாருக் கான், கஜோல் மற்றும் ராணி முகர்ஜி ஆகிய நட்சத்திரங்கள் நடித்த பெப்சி விளம்பரத்திற்கான நடிகர் தேர்வில் கலந்து கொண்டார். ஆனால் இவர் தேர்தெடுக்கப்படவில்லை. பின்னர், கிட் கேட் மற்றும் குளோஸ்-அப் பொருட்களுக்கான தொலைக்காட்சி விளம்பரங்களில் தோன்றினார். பின்னர் ஆரியன்ஸ் இசைக்குழு மற்றும் பாடகர் குமார் சானு உட்பட பல கலைஞர்களுக்கான இசைக் காணொளிகளில் இடம்பெற்றார். 1998 ஆம் ஆண்டு ''மோகன்தாஸ் B.A.L.L.B'' என்ற தொலைக்காட்சித் தொடரில் தனது தந்தைக்கு உதவி இயக்குநராகப் பணியாற்றினார்.
கேள்வி: சாகித் கபூர் - விருதுகள் பற்றி விளக்கவும்.
பதில்: கபூர், ''இஷ்க் விஷ்க்'' படத்திற்கான சிறந்த ஆண் அறிமுக விருது (2003), ''ஹைதர்'' படத்திற்கான சிறந்த நடிகர் விருது (2014) மற்றும் ''உட்தா பஞ்சாப்'' படத்திற்கான சிறந்த நடிகருக்கான விமர்சகர்கள் விருது (2016) என மூன்று பிலிம்பேர் விருதுகளைப் பெற்றுள்ளார். ஜப் வி மெட் (2007) கமினி (2009) ''உட்தா பஞ்சாப்'' (2016) மற்றும் ''கபீர் சிங்'' (2019) ஆகிய திரைப்படங்களில் நடித்ததற்காக மேலும் நான்கு சிறந்த நடிகருக்கான பரிந்துரைகளையும் பெற்றுள்ளார்.